Is The Original Justification Or Prohibition In Religion?(اصل جواز ہے یا حظر)
غامدی صاحب کے نزدیک احکام علت پر مبنی ہوتے ہیں۔ علت ممتد ہوگی تو حکم بھی ممتد ہوگا ورنہ نہیں۔ چنانچہ جب کسی چیز کے بارے میں کوئی نص نہیں ہوتی تو دیکھا جاتا ہے کہ کیا وہ کسی حکم شرعی کے تحت آتا ہے یا نہیں۔ وہ کسی حکم کے ساتھ اشتراک علت رکھتا ہے یا نہیں۔ رکھتا ہے تو اصل حکم کا اطلاق اب اس فرع پر بھی ہوگا ورنہ نہیں اور اسے اباحت اصلیہ میں شمار کریں گے۔ تاہم صد ذریعہ کے اصول پر بھی کسی چیز کو ممنوع قرار دینے کی سفارش کی جا سکتی ہے۔ یعنی وہ چیز خود تو کوئی قباحت نہ رکھتی ہو مگر کسی اصل ممنوع کی طرف لے جانے والی ہو۔ کسی غیر منصوص چیز کے بارے میں پہلے یہ دیکھا جاتا ہے کہ وہ دین کا موضوع بن سکتی ہے یا نہیں۔ اس کے لیے درج ذیل امور دیکھے جاتے ہیں: وہ عقائد کی تطہیرسے متعلق ہے عبادات سے متعلق ہے اخلاق سے متعلق ہے جسمانی تزکیہ و تطہیر سے متعلق ہے خور و نوش کے تزکیہ سے متعلق ہے
عقائد میں ہانچ چیز ہی ہیں اور ان کی فرعیات جسمانی تزکیہ و تطہیر بھی واضح اور خورد و نوش بھی ظاہر ہے لیکن اخلاقی امور کی ذرا وضاحت کر دیں کہ اس کا دائرہ کتنا وسیع و مضیق ہے؟ زحمت کے لیے معذرت جزاکم اللہ
قرآن کی آیت قُلۡ أَرَءَيۡتُم مَّآ أَنزَلَ ٱللَّهُ لَكُم مِّن رِّزۡقٖ فَجَعَلۡتُم مِّنۡهُ حَرَامٗا وَحَلَٰلٗا قُلۡ ءَآللَّهُ أَذِنَ لَكُمۡۖ أَمۡ عَلَى ٱللَّهِ تَفۡتَرُونَ ٥٩ جب وسیلہ اللہ کی طرف سے اجازت نہیں ہے تو پھر وہ اللہ پر افترا شمار ہونا چاہیے یا پھر یہ آئت حلال و حرام سے خاص ہے؟ قُلۡ إِنَّمَا حَرَّمَ رَبِّيَ ٱلۡفَوَٰحِشَ مَا ظَهَرَ مِنۡهَا وَمَا بَطَنَ وَٱلۡإِثۡمَ وَٱلۡبَغۡيَ بِغَيۡرِ ٱلۡحَقِّ وَأَن تُشۡرِكُواْ بِٱللَّهِ مَا لَمۡ يُنَزِّلۡ بِهِۦ سُلۡطَٰنٗا وَأَن تَقُولُواْ عَلَى ٱللَّهِ مَا لَا تَعۡلَمُونَ ٣٣ یا یہ آیت بھی یہی کہہ رہی ہے کہ اللہ نے بتایا ہے یا تم بغیر جانے اللہ پر جھوٹ باندھ رہے اب وسیلے کی اجازت اللہ نے دی ہے؟ ہم دیکھتے ہیں قرآن وسنے ساکت ہیں تو اب یہ اسلام کی نظر میں جائز کیونکر ہے جبکہ معاملہ دینی ہے دنیوی نہیں؟
اصول یہ ہے کہ ہر چیز حلال ہے سوائے اس کے جسے حرام بتایا جائے نص سے یا نص سے ملی علت کی بنا پر۔ جیسا کہ عرض کیا کہ کسی چیز کے حرام ہونے کا علم دو طرح سے ہوتا ہے۔ یا تو اس کے بارے میں باقاعدہ نص ہو جیسے کہ شراب حرام ہے۔ یا اس علت پر مبنی ہو جس کی وجہ سے کوئی چیز حرام ہوئی جیسے دیگر نشہ آور ادویات جو اسی لت کی وجہ سے حرام ہیں جس کی وجہ سے شراب کو حرام کیا گیا۔ وسیلہ میں اگر کوئی ایسی چیز کی نشان دہی کی جا سکے جو اسے حرام بنا سکتی ہے تو اسے ممنوع، مکروہ وغیرہ قرار دیا جائے گا ورنہ اصلا جائز رہے گا۔